Wilhelm Cuno
Store norske leksikon,Historie,Verdens historie og samtidshistorie,Europa,Tysklands historie,Tysklands historie fra 1918 til 1933
Wilhelm Cuno var en tysk finansmann og politiker. Han var Tysklands rikskansler (statsminister) fra 1922 til 1923.
Fra 1918 var Cuno sjef for Hamburg–Amerika-linjen. Han ble rikskansler i november 1922, og som partiløs ledet han en moderat konservativ regjering som stod næringslivet nær. Cunos forslag om erstatningsspørsmålet etter første verdenskrig ble avvist av ententen, og etter at Frankrike i januar 1923 hadde besatt Ruhr, støttet han den passive tyske motstanden. Det katastrofale fallet i verdien på tyske mark som fulgte gjorde hans stilling uholdbar, og han gikk av i august 1923. Les mer i Store norske leksikon Weimarrepublikken Tysklands historie rikskanslere i Tyskland